জানা গেছে, মোবাইলফোন অপারেটরগুলো ব্যান্ডইউথ কিনে ‘ডাটা ক্যাপ’ করে বিক্রি করে। আনলিমিটেড ব্যান্ডউইথ কখনও মোবাইলফোন অপারেটরগুলো দিতে পারে না। অন্যদিকে আইএসপিগুলো ব্যান্ডউইথ কিনে ব্যান্ডউইথই বিক্রি করে থাকে। এই কারণে আইএসপি ব্রডব্যান্ডের চাহিদা দিন দিন বাড়ছে। টেলিযোগাযোগ নিয়ন্ত্রক সংস্থা বিটিআরসি’র হিসাব অনুসারে দেশে বর্তমানে ব্রডব্যান্ড ইন্টারনেট ব্যবহারকারীর সংখ্যা ৩১ জানুয়ারি পর্যন্ত ছিল ৫৩ লাখ ৪৫ হাজার। যদিও সম্প্রতি এই সংখ্যা অনেক বেড়েছে বলে জানা গেছে।